

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRIEGLOBSTĮ GAVUSIŲ UŽSIENIEČIŲ SOCIALINĖS INTEGRACIJOS KLAIPĖDOS MIESTE KVOTŲ PATVIRTINIMO**

2017 m. lapkričio 23 d. Nr. T2-290

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Biudžetinės įstaigos Klaipėdos miesto socialinės paramos centro nuostatų, patvirtintų Klaipėdos miesto savivaldybės tarybos 2007 m. gruodžio 20 d. sprendimu Nr. T2-425 „Dėl Biudžetinės įstaigos Klaipėdos miesto socialinės paramos centro nuostatų patvirtinimo“, 8.10 papunkčiu, Klaipėdos miesto savivaldybės taryba nusprendžia:

1. Patvirtinti biudžetinei įstaigai Klaipėdos miesto socialinės paramos centrui 2018 m. prieglobstį gavusių užsieniečių socialinei integracijai Klaipėdos mieste vykdyti 20 kvotų.

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras | Vytautas Grubliauskas |